6 Capsula ovata? Ergo arista imberbis in spiram revoluta. 
7 Capsula basi acuta ? Ergo arista barbata in funem tortilis. 
8 Petala semper quinque , quorum ungues cum totidem glandulis mellifluis 
alternant. 
Pro floribus irregularibus. 
y Calyx fere semper monophyllus , quinquepartitus , lacinia superiore latiore 
erecta : reliquis fere semper reflexis. 
i o Corolla subnutans papilionacea , fere semper pentapetala \ petalis duobus 
superioribus erecto-reflexis , fere semper latioribus , longioribus variegatis. 
1 1 Glandulae nullae , in quorum loco cuniculus per pedunculum excurrens. 
1 1 Urceolus decempartitus : antherae numquam plus quam septem quae cito 
decidunt : stamina aut dentes steriles numquam circa cuniculum , sed in ea 
parte reperiuntur quae illi diametraliter opponitur. 
i 3 Capsulae , semper basi acutae : arista barbata , tortilis , numquam in spiram 
versus apicem revoluta. 
Pro cunctis speciebus huius generis. 
14 Germen est pentagonum, nonnihil turbinatum: stylus pyramidalis simplex, 
initio brevis , tandem auctus : stigmata quinque primo conniventia , postea 
revoluta. 
1 5 Fructus ex quinque capsulis , aristatis. 
Ex dictis hucusque constat Geranium a Monsonia ( de qua in praecedenti 
dissertatione ) unice distingui staminum numero. Hac ergo de causa et 
quia stamina minime numeravit Linnaei filius , in supplemento quod ante 
mortem dedit , alteram Monsoniae speciem Geraniis adiunxit , nomine 
scilicet Geranii Emarginati : ego vero, plantam siccam iterum examinando, 
reperi urceolum in quinque lacinias partitum , quarum quaelibet tribus 
filamentis terminatur : germen , stylus , stigmata , fructus denique cum 
Geranio ita conveniunt , ut pro ipso facile habeantur ab omnibus qui non 
attente in singulas fructificationum partes descendunt. Plantam hanc, ut 
supra dixi, cl. Thumbergio debeo, a quo eam accepi hoc titulo: Geranium 
emarginatum Linn<ei supplementi : procul dubio sciente a Geraniis diversam. 
Ut vero Botanici Monsonia; species omnes debito ordine possideant, hanc 
ultimam huic operi prtefixi. 
Parisiis die 9 maii anni 1787. 
